21 વર્ષ જૂના કેશના વિશ્વ હિંદુ પરિષદના જાણીતા નેતા પ્રવીણ તોગડિયા આજે કોર્ટ સમક્ષ હાજર થશે. આ માટે તેમની સામે કોર્ટે બિનજામીનપાત્ર વોરંટ જાહેર કર્યો છે. 21 વર્ષ પહેલા હજૂરિયા-ખજૂરિયા કાંડ બાદ અમદાવાદની એક જાહેરસભામાં ભાજપના વરિષ્ઠ નેતા આત્મારામ પટેલને માર મારવા અને તેમની હત્યાના પ્રયાસના આરોપમાં મેટ્રોપોલિટન કોર્ટે પ્રવિણ તોગડિયા સમેત 39 કાર્યકરો સમક્ષ કોર્ટે બિનજામીનપાત્ર વોરંટ જાહેર કર્યો હતો. જે પછી પ્રવીણ તોગડીયા આ મામલે અમદાવાદની ઘીકાંટા કોર્ટ સમક્ષ થશે હાજર થશે. બપોરે 1:30 કલાકે કોર્ટ સામે તેના કાર્યકરો સાથે રેલી કાઢી તે પહોંચશે તેમ મનાઇ રહ્યું છે. નોંધનીય છે કે આ કેસને બંધ કરવા માટે આ પહેલા ખુદ રાજ્ય સરકારે પ્રયાસ કર્યો હતો પણ કોર્ટે તેને ફગાવી દીધો હતો. તો બીજી તરફ તે સમયે આત્મરામ પટેલ તરફથી હત્યાના આરોપ જેવા ગંભીર આરોપો અને કલમ આ કેસમાં લગાવવામાં આવી હતી. અને તે સમયે આ ઘટનાએ મોટો વિવાદ સર્જ્યો હતો.